स्रिंगेरि स्रिनिबासआ ओरैबायदि गोसा होसिख्रावदोंमोन दि गामिनि मानसिफ्रा न’ सिंनिफ्राय गोदोना फोलाव फोलाव नायहरदोंमोन। उन्दै उन्दै गथ’फ्रा मास्क गानना ओंखारबोजोबनायसै। मोसौफ्रा सिन्थाइ लासै लासै ओंखारबोनायसै। मोख्राफ्राबो दालाइयाव दिन्दां-फादां खालामनायसै। दाउफ्राबो खाथियाव बिरबोनायसै। सैमाफ्राबो खोमा थिया थिया जालायनायसै। बेसेबा गोबावनि उनाव, गामियाव दासो माबा मोनसे जासिगोनबायदि सान्दों बयबो। बयनिबो गोसोआ उसु-खुथुजोबमोन।